**Дани у недељи**

Разред се подели на групе од по седам ученика. Чланови сваке групе се договоре ко ће представљати који дан у недељи. На пак папиру или тањем картону, свако испише назив дана и закачи га на леђа. Учитељ припрема дашчице са натписима: јуче, прекључе, сутра, прекосутра.

На знак САД свака група се постави у круг. Која група погреши и помеша дане - испада. Потом се три пута решава задатак који се састоји у томе да учитељ, или неки од преосталих ученика, каже један дан у недељи. Иступају сви који имају назив тог дана. Затим од њих, с десне стране, стану чланови групе који носе називе јучерашњег и прекључерашњег дана. Са леве стране стану они који носе називе дана који ће уследити сутрадан и прексутрадан. Грешка је иако се претходно не изабере одговарајућа дашчица са натписом. Грешка било ког члана из групе повлачи елиминацију читаве групе.

Игра може да се настави у такмичењу решавања загонетка.

Нити га је било, нити ће га бити а сад је (данас).

Оца нема, мајке нема а свако јутро се рађа (сунце).

У називу првог дана у недељи откри назив још једног дана (недеља).

У називу другог дана у недељи откри назив једне животиње (рак).

Откри које слово треба да избациш, а које да додаш, да би од назива трећег дана у недељи добио назив за ученике који пријављују одсутне на часу (да се од среде добије редар).

Зашто петак има баш такав назив? (јер је пети дан у недељи)

Или: Како ћеш премештањем слова петог дана у недељи добити нову реч? (пакет)

Које слово треба да додаш да би, ако унатраг читаш назив шестог дана у недељи, добио назив једног превозног средства? (аутобус)

Од четири слова седмог дана у недељи састави мушко или женско име ( Неда, Дане).